CELEX: 31998D0533
Language: da
Date: 1998-09-03 00:00:00
Title: 98/533/EF: Kommissionens beslutning af 3. september 1998 om en fælles teknisk forskrift for mobile jordstationer, herunder håndholdte, til satellitbaserade personkommunikationsnet (S-PCN), der anvender 1,6/2,4 GHz-frekvensbåndet under den satellitbaserade mobiltjeneste (MSS) (meddelt under nummer K(1998) 2375) (EØS-relevant tekst)

Avis juridique important

|

31998D0533

98/533/EF: Kommissionens beslutning af 3. september 1998 om en fælles teknisk forskrift for mobile jordstationer, herunder håndholdte, til satellitbaserade personkommunikationsnet (S-PCN), der anvender 1,6/2,4 GHz-frekvensbåndet under den satellitbaserade mobiltjeneste (MSS) (meddelt under nummer K(1998) 2375) (EØS-relevant tekst)  

EF-Tidende nr. L 247 af 05/09/1998 s. 0011 - 0012

KOMMISSIONENS BESLUTNING af 3. september 1998 om en fælles teknisk forskrift for mobile jordstationer, herunder håndholdte, til satellitbaserede personkommunikationsnet (S-PCN), der anvender 1,6/2,4 GHz-frekvensbåndet under den satellitbaserede mobiltjeneste (MSS) (meddelt under nummer K(1998) 2375) (EØS-relevant tekst) (98/533/EF) KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Europa-Parlamentets og Rådets direktiv 98/13/EF af 12. februar 1998 om teleterminaludstyr, satellitjordstationsudstyr og gensidig anerkendelse af udstyrets overensstemmelse (1), særlig artikel 7, stk. 2, andet led, ogud fra følgende betragtninger:Kommissionen har i henhold til artikel 7, stk. 2, første led, vedtaget bestemmelserne til klarlæggelse af, hvilken type satellitjordstationsudstyr der skal omfattes af denne fælles tekniske forskrift, samt den dertil hørende erklæring om anvendelsesområdet;de tilsvarende harmoniserede standarder eller dele deraf til gennemførelse af de væsentlige krav, som skal ændres til fælles tekniske forskrifter, bør vedtages;forslaget har været forelagt for ACTE-Udvalget i overensstemmelse med artikel 29, stk. 2;de i denne beslutning fastsatte foranstaltninger er i overensstemmelse med udtalelse fra ACTE -VEDTAGET FØLGENDE BESLUTNING:Artikel 1 1. Denne beslutning anvendes på satellitjordstationsudstyr, der er omfattet af den harmoniserede standard, der henvises til i artikel 2, stk. 1.2. I denne beslutning fastlægges en fælles teknisk forskrift for mobile jordstationer, herunder håndholdte, til satellitbaserede personkommunikationsnet (S-PCN), der anvender 1,6/2,4 GHz-frekvensbåndet under den satellitbaserede mobiltjeneste (MSS).Artikel 2 1. Den fælles tekniske forskrift omfatter den harmoniserede standard, der er udarbejdet af det relevante standardiseringsorgan til gennemførelse, for så vidt det er relevant, af de væsentlige krav i artikel 17 i direktiv 98/13/EF. Denne standards reference er anført i bilaget.2. Satellitjordstationsudstyr, som er omfattet af denne beslutning, skal opfylde den fælles tekniske forskrift, der er anført i stk. 1, de væsentlige krav i artikel 5, litra a), i direktiv 98/13/EF og kravene i andre direktiver, der gælder for udstyret, herunder navnlig Rådets direktiv 73/23/EØF (2) og direktiv 89/336/EØF (3).Artikel 3 Bemyndigede organer, der er udpeget med henblik på at gennemføre procedurerne i artikel 10 i direktiv 98/13/EF, sikrer, at den harmoniserede standard, der henvises til i bilaget, anvendes for satellitjordstationsudstyr, der er omfattet af artikel 1, stk. 1, fra denne beslutnings ikrafttræden.Artikel 4 Denne beslutning er rettet til medlemsstaterne.Udfærdiget i Bruxelles, den 3. september 1998.På Kommissionens vegneMartin BANGEMANNMedlem af Kommissionen(1) EFT L 74 af 12. 3. 1998, s. 1.(2) EFT L 77 af 26. 3. 1973, s. 29.(3) EFT L 139 af 23. 5. 1989, s. 19.BILAG Henvisning til den harmoniserede standard, der finder anvendelse Den harmoniserede standard, der henvises til i beslutningens artikel 2, er:Satellite Personal Communications Networks (S-PCN); Mobile Earth Stations (MESs), including handheld earth stations, for S-PCN in the 1,6/2,4 GHz bands under the Mobile Satellite Service MSS)Terminal essential requirements(Satellitbaserede personkommunikationsnet (S-PCN); mobile jordstationer, herunder håndholdte, til S-PCN, der anvender 1,6/2,4 GHz-frekvensbåndene under den satellitbaserede mobiltjeneste (MSS).Væsentlige terminalkrav)ETSIDet Europæiske Institut for TelestandarderSekretariatetTBR 41 - februar 1998(eksklusive forordet)Supplerende oplysninger Det Europæiske Institut for Telestandarder er anerkendt i henhold til Rådets direktiv 83/189/EØF (1).Ovenstående harmoniserede standard er udarbejdet i henhold til et mandat udstedt efter de relevante procedurer i direktiv 83/189/EØF.Den fulde ordlyd af ovennævnte harmoniserede standard kan fås ved henvendelse til:Det Europæiske Institut for Telestandarder650, route des LuciolesF-06921 Sophia Antipolis CedexEuropa-KommissionenGD XIII/A/2 - (BU 31, 1/7)Rue de la Loi/Wetstraat 200B-1049 Bruxelles/Brusseleller enhver anden organisation, der er ansvarlig for formidling af ETSI-standarder. En liste over disse organisationer findes på Internet under adressen www.ispo.cec.be.(1) EFT L 109 af 26. 4. 1983, s. 8.